CELEX: 32015D0009
Language: hu
Date: 2015-02-18 00:00:00
Title: Az Európai Központi Bank (EU) 2015/509 határozata ( 2015. február 18. ) a saját felhasználású, fedezetlen, állam által garantált banki kötvényeknek az eurorendszer monetáris politikai műveletei során fedezetként történő felhasználására vonatkozó szabályokról szóló EKB/2013/6 határozat, az eurorendszer refinanszírozási műveleteivel és a fedezetek elfogadhatóságával kapcsolatos további intézkedésekről szóló EKB/2013/35 határozat, valamint a betétek, egyenlegek és többlet tartalékállományok díjazásáról szóló EKB/2014/23 határozat 1., 3. és 4. cikkének hatályon kívül helyezéséről (EKB/2015/9)

2.4.2015   
            
            
               HU
            
            
               Az Európai Unió Hivatalos Lapja
            
            
               L 91/1
            
         AZ EURÓPAI KÖZPONTI BANK (EU) 2015/509 HATÁROZATA
   (2015. február 18.)
   a saját felhasználású, fedezetlen, állam által garantált banki kötvényeknek az eurorendszer monetáris politikai műveletei során fedezetként történő felhasználására vonatkozó szabályokról szóló EKB/2013/6 határozat, az eurorendszer refinanszírozási műveleteivel és a fedezetek elfogadhatóságával kapcsolatos további intézkedésekről szóló EKB/2013/35 határozat, valamint a betétek, egyenlegek és többlet tartalékállományok díjazásáról szóló EKB/2014/23 határozat 1., 3. és 4. cikkének hatályon kívül helyezéséről (EKB/2015/9)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára, és különösen annak 3.1. cikke első francia bekezdésére, 12.1. cikkére, és 34.1. cikke második francia bekezdésére,
   mivel:
   
               (1)
            
            
               Az egyértelműség és a következetesség érdekében, valamint az eurorendszer fedezeti keretszabályozásának egyszerűsítése céljából az EKB/2013/6 határozatban (1) és az EKB/2013/35 határozatban (2), valamint az EKB/2014/23 határozat (3) 1. cikkében rögzített kötelezettségek belefoglalásra kerültek az (EU) 2015/510 európai központi banki iránymutatásba (EKB/2014/60) (4), amely az eurorendszer monetáris politikai eszközeire és eljárásaira vonatkozó alapvető jogi aktus.
            
         
               (2)
            
            
               Az egyértelműség és a következetesség érdekében, valamint az eurorendszer jogi keretrendszerének egyszerűsítése céljából az EKB/2014/23 határozat 3. cikkének rendelkezései belefoglalásra kerültek az EKB/2012/27 iránymutatásba (5), az EKB/2014/23 határozat 4. cikkének rendelkezései pedig az EKB/2014/9 iránymutatásba (6).
            
         
               (3)
            
            
               Az EKB/2013/6 és az EKB/2013/35 határozatot, valamint az EKB/2014/23 határozat 1., 3. és 4. cikkét ezért hatályon kívül kell helyezni,
            
         ELFOGADTA EZT A HATÁROZATOT:
   1. cikk
   Az EKB/2013/6 és az EKB/2013/35 határozat, valamint az EKB/2014/23 határozat 1. cikkének hatályon kívül helyezése
   (1)   Az EKB/2013/6 és az EKB/2013/35 határozat hatályát veszti.
   (2)   Az EKB/2014/23 határozat 1. cikke hatályát veszti.
   (3)   Az (1) és a (2) bekezdésben említett, hatályon kívül helyezett határozatokra, illetve cikkre történő hivatkozásokat az (EU) 2015/510 iránymutatásra (EKB/2014/60) történő hivatkozásként kell értelmezni.
   2. cikk
   Az EKB/2014/23 határozat 3. és 4. cikkének hatályon kívül helyezése
   (1)   Az EKB/2014/23 határozat 3. és 4. cikke hatályát veszti.
   (2)   Az EKB/2014/23 határozat hatályon kívül helyezett 3. cikkére történő hivatkozásokat az EKB/2012/27 iránymutatás II. melléklete 12. cikkének (5) bekezdésére történő hivatkozásként kell értelmezni.
   (3)   Az EKB/2014/23 határozat hatályon kívül helyezett 4. cikkére történő hivatkozásokat az EKB/2014/9 iránymutatás 5. cikkének (2) és (3) bekezdésére történő hivatkozásként kell értelmezni.
   3. cikk
   Hatálybalépés
   (1)   E határozat 1. cikke 2015. május 1-jén lép hatályba.
   (2)   E határozat 2. cikke az Európai Unió Hivatalos Lapjában való kihirdetését követő napon lép hatályba.
   
      Kelt Frankfurt am Mainban, 2015. február 18-án.
      
         
            az EKB elnöke
         
         Mario DRAGHI
      
   
   
      (1)  EKB/2013/6 határozat (2013. március 20.) a saját felhasználású, fedezetlen, állam által garantált banki kötvényeknek az eurorendszer monetáris politikai műveletei során fedezetként történő felhasználására vonatkozó szabályokról (HL L 95., 2013.4.5., 22. o.).
   
      (2)  EKB/2013/35 határozat (2013. szeptember 26.) az eurorendszer refinanszírozási műveleteivel és a fedezetek elfogadhatóságával kapcsolatos további intézkedésekről (HL L 301., 2013.11.12., 6. o.).
   
      (3)  EKB//2014/23 határozat (2014. június 5.) a betétek, egyenlegek és többlet tartalékállományok díjazásáról (HL L 168., 2014.6.7., 115. o.).
   
      (4)  (EU) 2015/510 európai központi banki iránymutatás (2014. december 19.) az eurorendszer monetáris politikához kötődő keretének végrehajtásáról (EKB/2014/60) (Lásd e Hivatalos Lap 1. oldalát).
   
      (5)  EKB/2012/27 iránymutatás (2012. december 5.) a transzeurópai automatizált valós idejű bruttó elszámolású rendszerről (TARGET2) (HL L 30., 2013.1.30., 1. o.).
   
      (6)  EKB/2014/9 iránymutatás (2014. február 20.) az eszközök és források nemzeti központi bankok által történő belföldi kezelésének műveleteiről (HL L 159., 2014.5.28., 56. o.).